Scarlett Johansson

Scarlett Ingrid Johansson (sündinud 22. novembril 1984 New Yorgis) on ameerika filminäitleja.

Johansson on isa poolt taanlane ja ema poolt juut. Tal on vanem poolvend Christian isa esimesest abielust, vanem õde Vanessa, kes on endine näitleja, vanem vend Adrian ja kaksikvend Hunter. Ise on Johansson end juudiks nimetanud.

Johansson hakkas filmides näitlema üsna noorena. Tema esimene film "North" valmis 1994 ja Johanssonil oli seal episoodiline osa. Sellest ajast on ta peaaegu igal aastal mõnes filmis esinenud.

2003 mängis Johansson filmis "Tõlkes kaduma läinud" Charlotte'i. Selle rolli eest nimetati ta BAFTA auhinna kandidaadiks naispeaosatäitja kategoorias ning Kuldgloobuse kandidaadiks muusikali- või komöödianäitlejanna kategoorias, võites neist esimese.

Samal aastal mängis ta filmis "Tütarlaps pärlkõrvarõngaga" Grieti. Selle rolli eest nimetati ta BAFTA auhinna kandidaadiks naispeaosatäitja kategoorias ja Kuldgloobuse kandidaadiks draamanäitlejanna kategoorias. Ta ei võitnud neist kumbagi.

2004 mängis ta filmis "Armastuslaul Bobby Longile" Purslane Willi. Selle rolli eest nimetati ta Kuldgloobuse kandidaadiks draamanäitlejanna kategoorias, aga ei võitnud seda.

2005 mängis ta filmis "Matšpall" Nola Rice'i. Selle rolli eest nimetati ta Kuldgloobuse kandidaadiks naiskõrvalosatäitja kategoorias, aga ei võitnud seda.

2010 mängis ta filmis "Raudmees 2" vene spiooni Nataša Romanovat. Selle rolli eest nimetati ta ulmefilmide auhinna Saturn kandidaadiks naiskõrvalosatäitja kategoorias, aga ei võitnud seda.

Samal aastal esines Johansson teatris, mängides Arthur Milleri näidendis "Vaade sillalt" Catherine'i. Selle rolli eest pälvis ta Tony naisnäitleja kategoorias.

Scarlett Johansson on olnud tegev ka lauljana. Ta on välja andnud kaks stuudioalbumit "Anywhere I Lay My Head" (2008) ja "Break Up" (2009, koos Pete Yorniga).

Poliitilises mõttes on Johansson end registreerinud sõltumatuna, kuid sellegipoolest on ta korduvalt esinenud Demokraatliku Partei toetusüritustel ning kutsunud 2004. aasta presidendivalimistel hääletama John Kerry ja 2008. aastal Barack Obama poolt.

27. septembril 2008 abiellus Johansson näitleja Ryan Reynoldsiga. 14. detsembril 2010 teatasid nad, et on asunud eraldi elama. Mõlemad andsid sisse lahutuse ja abielu lõppes 1. juulil 2011. Novembris 2012 hakkas ta käima reklaamiagentuuri omanikust Romain Duraicaciga. Paar teatas kihlusest septembris 2013. Septembris 2014 sündis tütar Rose Dorothy. 2017. aastal abielu lahutati.

Osaline filmograafia
 Aasta  Pealkiri  Eestikeelne pealkiri  Roll 1994  "North"  "North"  Laura Nelson 1995  "Just Cause"  "Topeltmäng"  Kate Armstrong 1996  "Manny & Lo"   Amanda "If Lucy Fell"  "Kui Lucy kukuks"  Emily 1997  "Home Alone 3"  "Üksinda kodus 3"  Molly Pruitt 1998  "The Horse Whisperer"  "Hobulausuja"  Grace MacLean 2001  "The Man Who Wasn't There"  "Mees, keda polnud"  Rachael Abundas "An American Rhapsody"   Zsuzsi / Suzanne Sandor (15-aastane) "Ghost World"   Rebecca 2002  "Eight Legged Freaks"  "Kaheksajalgsed ebardid"  Ashley Parker 2003  "Girl with a Pearl Earring"  "Tütarlaps pärlkõrvarõngaga"  Griet "Lost in Translation"  "Tõlkes kaduma läinud"  Charlotte 2004  "In Good Company"  "Heas seltskonnas"  Alex Foreman "A Love Song for Bobby Long"  "Armastuslaul Bobby Longile"  Pursy Will "The SpongeBob SquarePants Movie"  "Käsna-Kalle Kantpüksi film"  Mindy hääl "The Perfect Score"  "Parim tulemus" Francesca Curtis 2005  "Match Point"  "Matšpall"  Nola Rice "The Island"  "Saar"  Jordan Two Delta / Sarah Jordan 2006  "The Prestige"  "Lõppvaatus"  Olivia Wenscombe "The Black Dahlia"  "Must daalia" Kay Lake "Scoop"  "Kõmulugu" Sondra Pransky "A Good Woman"  "Hea naine"  Meg Windermere 2007  "The Nanny Diaries"  "Lapsehoidja päevikud"  Nan 2008  "The Other Boleyn Girl"  "Teine Boleyni tüdruk"  Mary Boleyn "Vicky Cristina Barcelona"  "Vicky Cristina Barcelona"  Cristina "The Spirit"  "Vaim"  Silken Floss 2009  "He's Just Not That Into You"  "Ta pole sinust eriti huvitatud"  Anna 2012  "The Avengers"  "Tasujad"  Natasha Romanoff 2012  "Hitchcock"  "Hitchcock"  Janet Leigh 2013  "Don Jon"  "Don Jon"  Barbara "Under the Skin"  "Naha all"  The Female "Her"  "Her"  Samantha (voice) 2014  "Chef"  "Chef"  Molly "Captain America: The Winter Soldier"  "Captain America: The Winter Soldier"  Natasha Romanoff / Black Widow "Lucy"  "Lucy"  Lucy 2015  "Avengers: Age of Ultron"  "Avengers: Age of Ultron"  Natasha Romanoff / Black Widow 2016  "Hail, Caesar!"  "Hail, Caesar!"  DeeAnna Moran "The Jungle Book"  "The Jungle Book"  Kaa (voice) "Captain America: Civil War"  "Captain America: Civil War"  Natasha Romanoff / Black Widow "Sing"  "Sing"  Ash (voice) 2017  "Ghost in the Shell"  "Ghost in the Shell"  Major "Rough Night"  "Rough Night"  Jess 2018  "Isle of Dogs"  "Isle of Dogs"  Nutmeg (voice) "Avengers: Infinity War"  "Tasujad: Igaviku Sõda"  Natasha Romanoff / Black Widow 2019   "Captain Marvel"  "Captain Marvel"  Natasha Romanoff "Avengers: Endgame"  "Tasujad: Lõppmäng"  Natasha Romanoff / Black Widow

Välislingid



Kategooria:Ameerika Ühendriikide filminäitlejad
Kategooria:Ameerika Ühendriikide lauljad
Kategooria:Sündinud 1984